คิม จ็อง-อิล
หลังจากที่มารดาของคิม จ็อง-อิล เสียชีวิตไป คิม อิล-ซ็อง ผู้เป็นบิดาได้สมรสใหม่กับนางคิม ซ็อง-แอ () จากการสมรสครั้งใหม่ของบิดา คิม จ็อง-อิล มีน้องชายต่างมารดาอีกสองคน หนึ่งในนั้นคือ คิม พย็อง-อิล ( ตั้งตามชื่อน้องชายที่จมน้ำเสียชีวิตของคิม จ็อง-อิล) นับแต่ ค.ศ. 1988 คิม พย็อง-อิลได้รับราชการในสถานทูตเกาหลีเหนือหลายแห่งในยุโรปและปัจจุบันเป็นเอกอัครราชทูตเกาหลีเหนือประจำโปแลนด์ นักวิจารณ์ต่างประเทศสงสัยว่าคิม พยองอิลถูกบิดาส่งไปรับตำแหน่งห่างไกลเหล่านี้เพื่อป้องกันการแก่งแย่งอำนาจระหว่างบุตรชายทั้งสอง
ฮง อิล-ช็อน
เธอเกิดเมื่อปี พ.ศ. 2485 เป็นบุตรสาวของผู้พลีชีพ (Martyr) ช่วงสงครามเกาหลี เธอและสามีพบกันจากการแนะนำของคิม อิล-ซ็องช่วงปี พ.ศ. 2503 และแต่งงานกันในปี พ.ศ. 2509 ทั้งสองมีบุตรสาวด้วยกันเพียงคนเดียวคือคิม ฮเย-กย็อง () เกิดในปี พ.ศ. 2511 ซึ่งเป็นลูกคนแรกของคิม จ็อง-อิลและเป็นบุตรคนเดียวที่เกิดกับเธอ แต่ชีวิตรักที่ถูกคิม อิล-ซ็องเลือกให้นั้นก็ยุติลงในปี พ.ศ. 2512